Legend of Kamapnaa. 345 



nae i ka wahine ka waha i ke pani. Xinau aku o Kamapuaa i ka wai e inu, hoole mai ka 

 wahine, aohe wai. Lalau o Kamapuaa i ka wahine, kiola i ka pali, inu iho la laua a hele 

 aku la a hiki i Kilohana. Malalo o laila, he awawa kukui, a he mau wahine e ohi hua 

 kukui ana, oia na wahine a Limaloa. 



I aku o Kamapuaa : "ELaimaloa! O au wahine paha keia?" "Ae," pela mai o 

 lyinialoa. Kau aku la o Kamapuaa i ke oli, penei : 



He wahi pali iki hoi o Kipu e hele ia nei, 



Aole i anana ia ka loa o Makuaiki, 



Aole hoi au i hele i ka loa, 



Aole hoi i hele i ka laula, 



He pali kui, e hono, e waha, 



I Mauea la e ! aia i luna, 



Aia i luna ka leo o ke kanaka, 



Aia i lalo ka leo o Kaiwikui, 



Ke ualo la i ka pali o Mahukona. 



E laa o Kona e ! 



O Kona iki, o Kona nui, 



E laa ke kanaka i ke aloha e ! 



Ua loaa i ke aloha, ke haa mai la, 



Haa la, haa na wahine i ka pali, 



O Kukuiahinahina laua o Kukuiahalua, 



O Aloula laua o Alokea. 



Na Kaikuahine o Kaneiki e ! 



E aha ana la laua nei e ! 



E walea nei, o ka uka nei la, 



Hoalohaloha wale, aloha. 



I mai na wahine: "Aia hoi ke aloha a ua noho pu." Kahea mai la na wahine ia 

 laua nei. Iho aku la laua a hiki, noho pu iho la me na wahine. Hoouna aku la na wahine 

 i ke kanaka, e hai aku ia Kaneiki i ko laua makemake i keia kanaka i kane na laua. 



A lohe o Kaneiki, olelo mai la i ke kanaka, e hoi oe a olelo aku i na "Hi wahine : 

 "Ua hoohiki ke kaikunane o olua o Kamapuaa ka olua kane, aka, ina nae o Kamapuaa ia, 

 moe ia." Kauoha aku la o Kaneiki i ke kanaka: "E hoi oe a hiki, e alakai mai i ka hale 

 nei e ai ai." A hala ke kanaka, hoomakaukau iho la o Kaneiki i ka ai a me ka ia na 

 Kamapuaa. A hiki o Kamapuaa me Limaloa, kena aku la e ai, ai iho la laua. O Lima- 

 loa, he ai a kanaka kana, o Kamapuaa hoi, he ai a puaa kana. Mahope o laila, noho iho 

 la lakou he mau la. 



Hele o Kaneiki e kaua me Makalii, hee mai la o Kaneiki ia Makalii. Elua kaua 



